അപകടത്തില്പ്പെട്ട വാഹനം മാറ്റാനെത്തിയ ക്രെയിനിന് നല്കാന് പണമില്ല ലോറി ഡ്രൈവര് ദുരിതത്തില് തിരുവനന്തപുരം: ദേശീയ പാതയില് കോരാണി പതിനാറാം മൈലില് വച്ച് നിയന്ത്രണം വിട്ട കാര് കണ്ടെയിനര് ലോറിയിലേക്ക് ഇടിച്ചു കയറിയുണ്ടായ അപകടത്തില് ദുരിതത്തിലായി ലോറി ഡ്രൈവര്. അപകടത്തില് പൊലീസ് തടഞ്ഞിട്ട കണ്ടൈയ്നര് ലോറി പത്തു ദിവസം ആയിട്ടും വിട്ടു നല്കിയിട്ടില്ല, ഇതോടെ പെരുവഴിയിലായിരിക്കുകയാണ് ഡല്ഹി സ്വദേശിയായ ലോറി ഡ്രൈവര് സന്തോഷ് കുമാര്. അപകടത്തില്പ്പെട്ട കണ്ടൈയ്നര് ലോറി മാറ്റിയിട്ട ക്രയിനിന്റെ വാടക കൊടുക്കാനില്ലാത്തതിനാല് നാട്ടിലേക്ക് മടങ്ങാന് സാധിക്കുന്നില്ല. കഴിഞ്ഞ പത്തു ദിവസമായി ലോറിയില് തന്നെ കഴിയുകയാണ് സന്തോഷ് കുമാര്. ബീഹാറില് നിന്നും ആര്മിക്കുവേണ്ടിയുള്ള പാര്സല് നാഗര്കോവിലിലെത്തിച്ച് മടങ്ങുമ്ബോഴായിരുന്നു അപകടം നടന്നത്. കഴിഞ്ഞ 15 ന് രാവിലെയായിരുന്നു അപകടം. മറ്റൊരു വാഹനത്തെ ഓവര് ടേക്ക് ചെയ്യുന്നതിനിടെ എതിരെ വന്ന കാര് ലോറിയിലേക്ക് ഇടിച്ചു കയറുകയായിരുന്നു. കണ്ടൈനര് ലോറിയുടെ ഡീസല് ടാങ്കില് ഇടിച്ച് തകര്ത്തതിന് ശേഷം കാര് റോഡിന്റെ ഒരു വശത്തേക്ക് മറിയുകയായിരുന്നു.The post അപകടത്തില്പ്പെട്ട വാഹനം മാറ്റാനെത്തിയ ക്രെയിനിന് നല്കാന് പണമില്ല ലോറി ഡ്രൈവര് ദുരിതത്തില് first appeared on MalayalamExpressOnline.